 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 739**

(protokols Nr. 26, 2. p.)

**Par dzīvojamai mājai Saules ielā 24A, Madonā, Madonas novadā, funkcionāli nepieciešamā zemesgabala atkārtotu pārskatīšanu**

Madonas novada pašvaldības dome 2024. gada 31. jūlijā pieņemts lēmums Nr. 435 “Par dzīvojamai mājai Saules ielā 24A, Madonā, Madonas novadā, funkcionāli nepieciešamā zemesgabala pārskatīšanas uzsākšanu” (protokols Nr. 14, 36. p.), ar kuru nolemts uzsākt pārskatīt daudzdzīvokļu dzīvojamai mājai Saules ielā 24A, Madonā, Madonas novadā, funkcionāli nepieciešamā zemes gabala robežas.

Ar Madonas novada pašvaldības 2023. gada 27. jūlija saistošo noteikumu Nr. 12 “Par dzīvojamai mājai funkcionāli nepieciešamā zemesgabala pārskatīšanu” (apstiprināti ar Madonas novada pašvaldības domes 2023. gada 27. jūlija lēmumu Nr. 455 (protokols Nr. 11, 16. p.)  9. punktu noteikts, ka Madonas novada pašvaldība “Madonas novada pašvaldības domes lēmumu par dzīvojamai mājai funkcionāli nepieciešamā zemesgabala pārskatīšanas uzsākšanu vai atteikšanu, publicē Pašvaldības tīmekļvietnē www.madona.lv”; 12. punktu noteikts, ka “Priekšlikumu Nekustamo īpašumu pārvaldības un teritoriālās plānošanas nodaļa nosūta izvērtēšanai un viedokļa sniegšanai dzīvojamai mājai funkcionāli nepieciešamā zemesgabala pārskatīšanas procesā iesaistītajām personām un iestādēm, Dzīvokļu īpašniekiem vai dzīvojamās mājas pārvaldniekam, zemes īpašniekam; dzīvojamai mājai funkcionāli nepieciešamā zemesgabala pārskatīšanas ierosinātājam.

            Madonas novada pašvaldība informēja, ka iesaistītajām pusēm ir tiesības 30 dienu laikā no projekta priekšlikuma publicēšanas Madonas novada pašvaldības tīmekļvietnē [www.madona.lv](http://www.madona.lv/), sniegt savu viedokli un argumentus par piedāvāto projekta priekšlikumu.

Madonas novada pašvaldības Nekustamo īpašumu pārvaldības un teritoriālās plānošanas nodaļa pēc augstākminētā termiņa beigām ir saņēmusi SIA ”Madonas namsaimnieks” iesniegumu (reģistrēts Madonas novada pašvaldībā ar reģ. Nr. 2.1.3.1/24/4423), kurā sniegts dzīvokļu īpašnieku viedoklis par funkcionāli nepieciešamā zemesgabala robežu izmaiņām.

Ņemot vērā iepriekš minēto, pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto, piekto un sesto daļu, Madonas novada pašvaldības saistošajiem noteikumiem Nr. 12 “Par dzīvojamai mājai funkcionāli nepieciešamā zemesgabala pārskatīšanu”, ņemot vērā 11.12.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atkārtoti pārskatīt dzīvojamai mājai Saules ielā 24A, Madonā, Madonas novadā, funkcionāli nepieciešamā zemesgabala robežas.
2. Lēmums par zemesgabala pārskatīšanu publicējams Madonas novada pašvaldības tīmekļvietnē [www.madona.lv](http://www.madona.lv).

*Pielikumā Nr.1: Funkcionāli nepieciešamā zemesgabala projekts.*

Domes priekšsēdētājs A. Lungevičs

*Putniņa 28080417*